

REPUBILKA HRVATSKA

SREDIŠNJI DRŽAVNI URED

ZA DEMOGRAFIJU I MLADE

OPIS POSLOVA I PODACI O PLAĆI RADNOG MJESTA GLAVNOG/E TAJNIKA/CE

SREDIŠNJEG DRŽAVNOG UREDA ZA DEMOGRAFIJU I MLADE

Dana 17. kolovoza 2022. godine u Narodnim novinama objavljen je Javni natječaj, KLASA: 112-02/22-01/21, URBROJ: 519-02-1/1-22-1 od 11. kolovoza 2022. godine, za imenovanje glavnog/e tajnika/ce Središnjeg državnog ureda za demografiju i mlade (dalje u tekstu: Središnji državni ured).

GLAVNI/A TAJNIKA/CA - 1 izvršitelj/ica na razdoblje od četiri godine

OPIS POSLOVA:

* rukovodi radom Glavnog tajništva;
* odgovara za stručno, pravovremeno i zakonito izvršenje poslova i zadataka iz djelokruga Glavnog tajništva;
* obavlja najsloženije poslove i radne zadatke iz djelokruga Glavnog tajništva koji zahtijevaju posebnu samostalnost, stručnost i upravljačku odgovornost u radu;
* odlučuje o najsloženijim stručnim pitanjima i poslovima vezanim za rad Glavnog
* tajništva;
* predstavlja Glavno tajništvo, te vodi potrebnu komunikaciju s drugim ustrojstvenim jedinicama Središnjeg državnog ureda;
* inicira izrade analiza, stručnih podloga, prikaza i izvješća iz djelokruga Glavnog tajništva;
* planira i raspoređuje poslove i zadatke, daje upute i prati njihovo izvršavanje u Glavnom
* tajništvu;
* usklađuje rad unutarnjih ustrojstvenih jedinica Središnjeg državnog ureda;
* koordinira planiranje i sudjeluje u izradi prijedloga zakona, prijedloga provedbenih propisa i općih propisa te drugih akata iz djelokruga Središnjeg državnog ureda;
* inicira promjene normativnih akata i sudjeluje u davanju mišljenja na nacrte prijedloga zakona i drugih akata iz djelokruga rada drugih tijela državne uprave;
* organizira i koordinira aktivnosti sa stručnim službama Vlade Republike Hrvatske, kao i tijelima državne uprave u poslovima iz svojeg djelokruga;
* organizira provođenje postupka do donošenja rješenja u upravnim stvarima o rasporedu državnih službenika, o napredovanju, o premještaju unutar Središnjeg državnog ureda, premještaja u drugo državno tijelo ili izvan državne službe, o prestanku državne službe, o mirovanju radnog odnosa;
* organizira upravno pravne poslove u vezi s prijemom u državnu službu i rasporedom na

radna mjesta;

* organizira i koordinira izradu godišnjeg plan rada Glavnog tajništva, izvješćuje državnog tajnika o ostvarivanju plana rada Glavnog tajništva;
* sudjeluje u izradi strateškog plana;
* organizira i koordinira financijsko-planske i računovodstvene poslove;
* po potrebi predlaže formiranje radnih grupa za određene vrste poslova i zadataka, te raspoređuje neplanirane poslove i zadatke po izvršiteljima i rokovima izvršenja;
* organizira i koordinira postupkom izrade plana i postupkom nabave roba, radova i usluga za potrebe Središnjeg državnog ureda te investicijskog i tekućeg održavanja objekata;
* usklađuje i nadzire provedbu mjera i standarda informacijske sigurnosti između Središnjeg državnog ureda i Ureda Vijeća za nacionalnu sigurnost;
* predlaže postupke sigurnosne provjere osoba koje pristupaju klasificiranim podacima;
* provodi unutarnji nadzor provedbe učinkovitosti propisanih mjera i standarda, informacijske sigurnosti, izvješćuje državnog tajnika o provedenom nadzoru s prijedlogom korektivnih mjera vezano za provedbu mjera i standarda informacijske sigurnosti;
* nadzire i usklađuje provedbu obrambenih i sigurnosnih mjera i poslova koji se odnose na zaštitu na radu;
* odgovoran je za točnost podataka vezanih za evidencije iz djelokruga Glavnog tajništva;
* organizira rad sa strankama;
* daje odgovore na upite stranaka i prijedloge odgovora iz svojeg djelokruga za druge institucije;
* supotpisuje nacrte akata iz djelokruga Glavnog tajništva;
* obavlja i druge poslove po nalogu državnog tajnika Središnjeg državnog ureda.

PODACI O PLAĆI:

Plaću radnog mjesta državnog službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Osnovica za izračun plaće za državne službenike i namještenike od 01. svibnja 2022. godine iznosi 6.286,29 kuna, a utvrđena je člankom 35. stavkom 5. Kolektivnog ugovora za državne službenike i namještenike (Narodne novine, br. 56/22).

Koeficijent složenosti poslova radnog mjesta glavnog tajnika središnjeg državnog ureda iznosi 4,132, a utvrđen je člankom 151.a Zakona o državnim službenicima (Narodne novine, broj: 92/05, 142/06, 77/07, 107/07, 27/08, 34/11, 49/11, 150/11, 34/12, 49/12 - pročišćeni tekst, 37/13, 38/13, 138/15 - Odluka Ustavnog suda Republike Hrvatske, 61/17, 70/19 i 98/19).